stanford-oval/wikipedia huggingface dataset:
טרה רוסה
תכונות

קרקע זו רדודה בדרך כלל עם עומק מעל הסלע שלרוב אינו עולה על חצי מטר. קרקע טרה רוסה היא גרגירית, האופק העליון בה כהה יחסית וסלעים רבים בולטים ממנו על פני השטח. אופק A שלה מכיל אחוז גבוה של חומר אורגני ושל אנרגטים גרעיניים יציבים ובעל מבנה גרעני הנחשב טוב לחקלאות. אופק B הוא יחסית כבד ומהודק ובעל מבנה רגבי.
צבעה האדום האופייני נובע מתכולה גבוהה של תחמוצות ברזל וחומר אורגני. היא בעלת pH נייטרלי או מעט חומצי ויכולת ניקוז טובה. קרקע טרה רוסה היא כבדה ובעלת שיעור חרסית גבוה של 50-70%.
ההרכב הכימי הממוצע של הטרה-רוסה הוא 60% צורן דו-חמצני (SiO2), 28% אלומינה ותחמוצת ברזל (Al2O3+Fe2O3), 4% סידן פחמתי (CaCO3), 1.4% אשלגן חד-חמצני (K2O) ו-6% חומר אורגני.
לקרקע טרה רוסה יכולת תפיחות והתכווצות מועטה, ונקודת כמישה גבוהה של כ-22%. קרקע טרה רוסה שנשטפה היא לרוב נעדרת גיר.
שימוש

קרקע טרה רוסה פורייה אך יכולת העיבוד שלה תלויה באחוז הסלעיות שלה, ולרוב מחייבת סיקול ובניית טרסות. קרקעות בעלות סלעיות נמוכה שאינן שטחיות מדי משמשות למטעי בעל ושלחין, במיוחד עצים נשירים, כמו אפרסק, שזיף, אגס, תפוח ודובדבן וגפנים. קרקע טרה רוסה בעלות סלעיות נמוכה הנמצאות במישורים משמשות לעיתים לגידולי שדה ובאזורים מסוימים שימש לגידול טבק. קרקע טרה רוסה בעלת סלעיות גבוהה שמשמשת בעיקר למרעה, וקרקעות בסלעיות גבוהה ביותר משמשות לייעור, במיוחד עצי אורן.
תפוצה

סוג זה של אדמה נמצא באזורים הרריים של אקלים ים-תיכוני לח. בארץ ישראל, נפוצה הטרה רוסה בעיקר בהרי הגליל, הכרמל, הגלבוע, השומרון ויהודה.
הערות שוליים

1 2 3 4  האנציקלופדיה לחקלאות, כרך ראשון, עמוד 187
↑  עמנואל מזור, גאולוגיה בפטיש ישראלי, מכון ויצמן למדע, האוניברסיטה הפתוחה, 1994, עמ' 64
↑  ארנון מגן, יישובים על הסלע, למרחב, 3 בספטמבר 1965
↑  אהרן דולב, הגשם לא מחה את כתמי הדם, מעריב, 27 בפברואר 1970
↑  יואש ידידיה, התוסר הקללה מן הגלבוע?, על המשמר, 13 באוקטובר 1961
| --- | --- |
בקרת זהויות :  NLI: 987007529783605171  GND: 4184787-8  LCCN: sh85134082 
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
אדמת טרה רוסה מבט מקרוב
משפט בנך-שטיינהאוס

משפט בנך-שטיינהאוס, הידוע גם בשם עקרון החסימות במידה שווה, הוא משפט מתמטי יסודי וחשוב באנליזה פונקציונלית. עיקרון זה טוען עבור משפחה של העתקות ליניאריות רציפות על מרחב בנך, שאם יש חסם משותף לכל האופרטורים במשפחה בכל נקודה של המרחב, אז יש חסם אחיד על הנורמה שלהם.
משפט זה, יחד עם משפט האן-בנך ומשפט ההעתקה הפתוחה, נחשב לאחת משלוש אבני היסוד של האנליזה הפונקציונלית. גרסה מוקדמת של המשפט הופיעה במאמר של סטפן בנך והוגו שטיינהאוס ב-1927. המשפט הוכח באותו זמן גם על ידי האנס האן.
המשפט

יהי  X מרחב בנך ויהי  Y מרחב נורמי כלשהו. תהי  {\mathcal {F}} משפחה של העתקות ליניאריות רציפות  T_{\alpha }\colon X\rightarrow Y.
אם לכל  x\in X הקבוצה  \left\{T_{\alpha }(x):T_{\alpha }\in {\mathcal {F}}\right\} חסומה, אז גם קבוצת הנורמות  \left\{||T_{\alpha }||:T_{\alpha }\in {\mathcal {F}}\right\} חסומה.
הוכחה

למשפט חשוב זה יש הוכחה קצרה המסתמכת על משפט הקטגוריה של בר (Baire).
לכל מספר טבעי  \,n, נגדיר  X_{n}=\left\{x\in X:\|T_{\alpha }(x)\|\leq n,\;\forall T_{\alpha }\in {\mathcal {F}}\right\}. לפי ההנחה, קיים חסם משותף בכל נקודה, ולכן  \bigcup _{n}{X_{n}}=X. הקבוצות  X_{n} הן קבוצות סגורות, משום שהקבוצות  \ Z_{n}^{\alpha }=\left\{x\in X:\|T_{\alpha }(x)\|\leq n\right\} סגורות לכל  \alpha  בגלל הרציפות של  T_{\alpha }, ולכן החיתוך  X_{n}=\bigcap _{\alpha }{Z_{n}^{\alpha }} גם הוא סגור.
בתור מרחב מטרי שלם,  X הוא מרחב בר ("מרחב מקטגוריה שנייה"), ולכן אחת מהקבוצות  X_{n} מכילה כדור פתוח: יש  \delta >0 ו- x_{0}\in X_{n} כך שאם  \|x-x_{0}\|<\delta  אזי  x\in X_{n}. נותר לתרגם את העובדה הזו לחסם המבוקש.
תהי  z\in X נקודה כך ש- \|z\|\leq \delta /2, אז לפי אי-שוויון המשולש  \|T(z)\|=\|T(x_{0}+z)-T(x_{0})\|\leq \|T(x_{0}+z)\|+\|T(x_{0})\|\leq 2n, וזאת לכל  T\in {\mathcal {F}}. מכאן נובע שלכל  y\in X מנורמה  1, מתקיים  \|T(y)\|={\frac {2}{\delta }}\|T({\frac {1}{2}}\delta y)\|\leq {\frac {2}{\delta }}\cdot 2n, כלומר  \|T\|\leq 4n/\delta . זהו חסם אחיד על הנורמות של ההעתקות הליניאריות במשפחה  {\mathcal {F}}.
הערה. הוכחה זו מספיקה גם אם מחלישים את ההנחה המקורית, ומניחים רק שקבוצת הנקודות  x\in X שעבורן  \left\{T_{\alpha }(x):T_{\alpha }\in {\mathcal {F}}\right\} חסומה, היא קבוצה מקטגוריה שנייה.
מחוז לוקאס (אוהיו)

מחוז לוקאס (באנגלית: Lucas County) הוא מחוז השוכן בחלק הצפוני של מדינת אוהיו שבארצות הברית, לצד החוף המערבי של ימת אירי. לפי מפקד האוכלוסין האמריקני של 2010 היו באותה במחוז 441,815 תושבים - מגמת ירידה של 2.9% מ-455,054 תושבים ב-2000. בירת המחוז היא טולידו. שם המחוז ניתן לו בשנת 1835 על שם רוברט לוקאס, מושל אוהיו ה-12.
מחוז לוקאס הוא חלק מאזור המטרופולין של טולידו.
היסטוריה

ב-20 באוגוסט 1794, בסמוך למקום בו נמצאת כיום העיירה מאומי (Maumee), כוחות צבא אמריקנים בראשותו של הגנרל אנתוני וויין הצליחו לגבור על הלוחמים האינדיאנים בקרב העצים הגדועים (Battle of Fallen Timbers). בעקבות כן נפתחה כל הטריטוריה הצפון-מערבית להתיישבות לבנה.
מחוז לוקאס הוקם בשנת 1835. באותה העת הבעלות על רצועת קרקע לאורך הגבול בין אוהיו וטריטוריית מישיגן הייתה שנויה במחלוקת. במסגרת הסכסוך בין אוהיו לטריטוריית מישיגן, אוהיו הקימה באופן רשמי בטריטורייה השנויה במחלוקת את מחוז לוקאס, כאשר שם המחוז ניתן לו על שם המושל המכהן של אוהיו, רוברט לוקאס.
גאוגרפיה

לפי מפקד האוכלוסין של 2010 שטח המחוז הוא 1,543.3 קילומטרים רבועים, מהם 882.8 קילומטרים רבועים (57.20%) הם שטחי יבשה, ו-660.5 קילומטרים רבועים (42.80%) הם שטחי מים.
בתחום מחוז לוקאס עובר נהר מאומי.
דמוגרפיה

על פי נתוני מפקד האוכלוסין משנת 2000, התגוררו באותה העת במחוז 455,054 תושבים, המחוז כלל 182,847 משקי בית, כאשר 116,290 משפחות התגוררו באותה העת במחוז. צפיפות האוכלוסין הממוצעת הייתה 516 נפש לקמ"ר.
באותה העת היו 196,259 יחידות דיור במחוז בצפיפות ממוצעת של 223 יחידות דיור לקילומטר מרובע. כמו כן, באותה העת בין תושבי המחוז 77.50% היו לבנים, 16.98% היו שחורים או אפרו-אמריקאים, 0.26% היו ממוצא אינדיאני, כ-1.21% היו ממוצא אסיאתי, 1.86% היו ממוצא אחר. היספנים ולטינים (אשר יכולים להשתייך לכל אחד מהגזעים המוזכרים מעלה) היוו 4.54% מכלל אוכלוסייה המחוז.
באותה העת היו במחוז 182,847 משקי בית, אשר מתוכם ב-31.10% היו ילדים מתחת לגיל 18, ב-44.70% היו זוגות נשואים שחיו יחד, ב-14.70% ממשקי הבית בעלות הבית היו נשים שחיות ללא בעל, וב-36.40% חיו תושבים ללא משפחות. בכ-10.50% ממשקי הבית חיו תושבים בודדים שהם מעל לגיל 65. גודל משק הבית הממוצע באותה העת היה 2.44 וגודל המשפחה הממוצע היה באותה העת 3.06.
כ-26.30% מתושבי המחוז היו באותה העת מתחת לגיל 18, כ-9.80% היו בין הגילאים 18 עד 24, כ-29.10% היו בין הגילאים 25 עד 44, כ-21.70% היו בין הגילאים 45 עד 64, וכ-13.10% היו בכיל 65 ומעלה. הגיל החציוני באותה העת היה 35. על כל 100 נשים היו 92.60 גברים. לכל 100 נשים בגילאים 18 ומעלה, היו 88.60 גברים בגילאים 18 ומעלה.
ההכנסה החציונית למשק בית במחוז הייתה 38,004 דולרים, וההכנסה החציונית למשפחה הייתה 48,190 דולרים. ההכנסה החציונית של הגברים במחוז הייתה 39,415 דולרים לעומת 26,447 דולרים של נשות המחוז. ההכנסה לנפש במחוז הייתה 20,518 דולרים. כ-10.70% מהמשפחות במחוז וכ-13.90% מכלל אוכלוסיית המחוז היו מתחת לקו העוני. כ-19.70% מכלל התושבים שהיו מתחת לקו העוני היו מתחת לגיל 18 וכ-8.70% מהם היו מעל לגיל 65.
פוליטיקה

בניגוד למרבית המחוזות באזור הצפון-מערבי של מדינת אוהיו, תושבי המחוז נוטים בדרך כלל להצביע למועמדים מהמפלגה הדמוקרטית. למרות שתושבי המחוז בחרו פעמיים ברונלד רייגן, מלבדו אף מועמד רפובליקני אחר לא זכה בקולות המחוז ב-50 השנים האחרונות. בשנת 1972, למשל, מחוז לוקאס היה אחד משני מחוזות בלבד במדינה כולה שתמכה במועמד הדמוקרטי לנשיאות ג'ורג' מקגוורן.
יישובי מחוז לוקאס

להלן רשימה של יישובי מחוז לוקאס אשר מוצגים לפי כמות האוכלוסין בסדר יורד:
יישובי מחוז לוקאס > ערים

| שם | אוכלוסייה (2010) | מידע נוסף |
| --- | --- | --- |
| טולידו (Toledo) | 287,208 | - |
| אורגון (Oregon) | 20,291 | - |
| סילבניה (Sylvania) | 18,965 | - |
| מאומי (Maumee) | 14,286 | - |
| ווטרוויל (Waterville) | 5,523 | - |
יישובי מחוז לוקאס > כפרים

| שם | אוכלוסייה (2010) | מידע נוסף |
| --- | --- | --- |
| אוטווה הילס (Ottawa Hills) | 4,517 | - |
| וייטהאוס (Whitehouse) | 4,149 | - |
| סוואנטון (Swanton) | 3,690 | - |
| הולנד (Holland) | 1,764 | - |
| ברקלי (Berkey) | 237 | - |
| הרבור וויו (Harbor View) | 123 | - |
יישובי מחוז לוקאס > יישובים נוספים

| --- | --- |
 אלקסיס אדישן (Alexis Addition)  בונו (Bono)  ביזנס קורנר (Business Corner)  סנטניאל (Centennial)  קריסי (Crissey)  קורטיס (Curtice)  איסט סוואנסטון (East Swanton)  פרנקפורט (Frankfort):  גארדן (Garden)  האייבן פארק (Haven Park)  מידוויי (Midway)  מונקלובה (Monclova)  ניאפוליס (Neapolis)  נילס ביץ' (Niles Beach)  ריצ'פילד סנטר (Richfield Center)  יונדוטה (Yondota)
יישובי מחוז לוקאס > ערי רפאים

פרובידנס (Providence) - כפר רפאים הנמצא 39 קילומטרים דרומית מערבית לטולידו. רוב אזור המסחר של הכפר נשרף כליל ב-1846 ולא שופץ לאחר מכן. בעקבות התפרצות של מחלת הכולרה ביישוב ב-1854 נטשו התושבים הנותרים את היישוב כאשר רוב רכושם נותר מאוחר. בסופו של דבר המבנים שנותרו בכפר נהרסו או הועברו.
תתי-מחוזות

להלן רשימה של 11 תתי-המחוזות (Townships) במחוז לוקאס המוצגים לפי כמות האוכלוסין בסדר יורד:
| --- | --- |
שם: אוכלוסייה (2010)
Sylvania Township: 48,487
Springfield Township: 26,193
Monclova Township: 12,400
Waterville Township: 1,1336
Providence Township: 3,361
Washington Township: 3,278
Jerusalem Township: 3,109
Swanton Township: 3,012
Spencer Township: 1,882
Richfield Township: 1,598
Harding Township: 734
סלית'רלינק

| --- | --- |

 כללי
 סוגה:  NP-complete game, חידת היגיון 
 ארץ מקור:  יפן 
 
טבלת סלית'רלינק לא פתורה
סלית'רלינק (ביפנית: スリザーリンク, ידוע גם כגדרות או טאקג'אקי) היא חידת היגיון שפורסמה על ידי ההוצאה לאור ניקולי.
חוקים

המשחק מתבצע על סריג מרובע של נקודות. בחלק מן הריבועים הנמצאים בין הנקודות (ללא צלעות - הנקודות מסמנות את קודקודיהם) נמצאים מספרים. המטרה היא לחבר נקודות הסמוכות (סמיכות במאונך או במאוזן) כך שהקווים ייצרו לולאה פשוטה ללא קצוות פתוחים. בנוסף, מספר בתוך ריבוע מייצג כמה מצלעותיו משמשות כקטע מן הלולאה.
סוגים אחרים של גרפים מישוריים יכולים להיות בשימוש במקום הטבלה הסטנדרטית, עם מספר משתנה של פאות לכל קודקוד או קודקודים למצולע. תבניות אלה כוללות צורות כמו פתיתי שלג, ריצוף פנרוז ועוד. הצורות הללו מוסיפות סיבוכיות בכך שהן מגוונות את מספר המעברים האפשריים בכל הצטלבות, ו\או את מספר הצלעות לכל מצולע; אך בכל מקרה, אותם החוקים נדרשים לפתרון כל הצורות.
שיטות פתרון > סימון

כאשר מספר הקווים סביב תא מסוים משתווה לאותו מספר, שאר הקווים הפוטנציאליים מסביב לאותו תא יכולים להישלל ככאלה עם קווים. בדרך כלל מסמנים מקומות כאלה עם X.
סימון שימושי נוסף בפתירת סלית'רלינק היא קשת של 90° בין שני קווים פוטנציאליים סמוכים, המסמלת כי בדיוק אחד משניהם חייב להתמלא (להיות חלק מן הלולאה). סימון דומה, הוא כאשר מסמנים קשת כפולה בין קווים פוטנציאליים סמוכים, ומסמל כי שניהם או אף אחד מהם חייב להיות מלא. סימונים אלה לא הכרחיים לצורך הפתרון, אבל יכולים להיות לעזר רב בדרך אליו.
חלק ניכר מהשיטות הבאות אפשר לפשט לשני צעדים פשוטים יותר בשימוש עם קשתות.
שיטות פתרון > בדיוק 2 או 0 קווים בכל נקודה

מפתח טוב לפתרון החידה, הוא ההבנה כי מכל נקודה יכולים לצאת שני קווים או אף קו כלל. כך שאם לנקודה במרכז הטבלה, ולא בקצה או בפינה, יש שלושה קווים פוטנציאליים שסומנו ב-X, הרביעי גם חייב להיות מסומן ב-X. זאת משום שלנקודה לא יכול להיות רק קו אחד - אם היה, לא היה לו נתיב יציאה. בדומה, אם לנקודה בקצה הטבלה, לא בפינה, ישנם שני קווים המגיעים אליה ומסומנים ב-X, השלישי גם כן חייב להיות מסומן ב-X. ואם לנקודה בפינה יש קו פוטנציאלי אחד המסומן ב-X, על השני להיות גם הוא מסומן ב-X.
יישום של כלל פשוט זה מוביל למסקנות מורכבות יותר. הכרה בדפוסי חשיבה אלו יעזרו מאוד בפתרון החידה.
שיטות פתרון > בדיוק 2 או 0 קווים בכל נקודה > פינות

אם ישנו 1 בפינה, על הקווים הפוטנציאליים לפינה להיות מסומנים ב-X, משום שקו הנכנס לפינה זו לא יוכל לצאת ממנה מבלי לעבור שוב על יד ה-1. כלל זה תקף גם כאשר שני קווים המובילים לאותה הפינה בריבוע של ה-1 מסומנים ב-X.
אם 3 נמצא בפינה, שני הקצוות החיצוניים של הטבלה יכולים להיות מלאים, מכיוון שאחרת, החוק דלעיל יופר.
אם 2 נמצא בפינה, שני קווים צריכים לצאת ולהתרחק מה-2 על הגבול.
שיטות פתרון > בדיוק 2 או 0 קווים בכל נקודה > חוקים לריבועים עם 3

אם 3 סמוך ל-0 במאונך או במאוזן, על כל הצלעות של ה-3 להיות מלאות חוץ מהצלע הסמוכה ל-0. בנוסף, אפשר למלא את שני הקווים הניצבים ל תאים הסמוכים.
אם שני '3'-ים סמוכים זה לזה במאונך או במאוזן, הצלע המשותפת שלהם צריכה להיות מלאה, משום שהאפשרות האחרת היחידה היא לולאה סגורה שלא ניתנת לחיבור לאף קו אחר. כמו כן, שני הקווים החיצוניים ל-'3'-ים (מקבילים לצלע המשותפת) חייבים להיות מלאים. בנוסף, הקטע העובר בין ה-'3'-ים תמיד יעטוף אותם בצורת S. לכן, הקו שבין ה-'3'-ים לא יכול להמשיך בקו ישר, והצלעות הממשיכות אותו יכולות להיות מסומנות ב-X.
אם 3 סמוך ל-0 באלכסון, שתי הצלעות הפוגשות את הפינה הנושקת ל-0 צריכות להיות מלאות. זאת משום שאם אחת משתי הצלעות הללו הייתה פתוחה, לקו שנגמר בפינה של ה-0 לא היה נתיב להמשיך. כלל זה דומה מאוד לכלל של ה-3 בפינה.
בדומה, אם ל-3 יש פינה עם שני 'X'-ים היוצאים ממנה, אז שתי הצלעות של ה-3 הנפגשות בפינה צריכות להיות מלאות. זאת מכיוון שאם אחת משתי הצלעות הללו הייתה פתוחה, השנייה הייתה צריכה להיות מלאה (משום של-3 יכולה להיות רק צלע פתוחה אחת), וכך תפגוש שלושה 'X'-ים בפינה, דבר שאינו אפשרי משום שמכל נקודה בטבלה יכולים לצאת או שני קווים או שום קו.
אם קו מגיע לפינה של 3, חייבים להיות קווים בשתי הצלעות של ה-3 שלא סמוכות לפינה זו, משום שאם הצלע הריקה היחידה של ה-3 לא הייתה סמוכה אליהם, היו מחוברים שלושה קווים לפינה. יתר על כן, הקטע המוביל מה-3 החוצה בפינה והפוגש את הקו חייב להיות ריק; אם היה מלא, אף אחת משתי הצלעות הריקות שנשארו ל-3 לא הייתה יכולה להיות עם קו.
שיטות פתרון > בדיוק 2 או 0 קווים בכל נקודה > אלכסונים של '3'-ים ו-'2'-ים

אם שני '3'-ים סמוכים באלכסון, הצלעות שלא נפגשות בפינה הנושקת לשני ה'3'-ים חייבות להיות מלאות.
בדומה, אם שני '3'-ים נמצאים באותו האלכסון, ומופרדים על ידי כל מספר של '2'-ים (ורק '2'-ים), על הצלעות החיצוניות של ה'3'-ים להיות מלאות, ממש כאילו היו סמוכים באלכסון.
אם ישנה סדרה של '2'-ים בקו אלכסוני, ובקצה הסדרה ישנה פינת צלעות מלאות הנפגשת עם ה-'2'-ים, פינות צלעות מלאות תואמות צריכות להיות לאורך כל הסדרה.
להלן סדרה של '2'-ים המסתיימת ב-3. דוגמה זו משלבת כמה מן הכללים שתוארו לעיל. ליד ה-2 המסיים את הסדרה יש פינת צלעות מלאה הכוללת בתוכה אחת (אך לא שתיים) מהצלעות בפינה החיצונית שלו: הפינה המלאה נמצאת בפינה המרוחקת מפינת ה-3. מכך אפשר להבין שאפשר למלא את שתי הצלעות החיצוניות של ה-3. זאת מכיוון ש: (1) הצלע הימנית שה-2 התחתון חייב להיות ריק, אז (2) הצלע העליונה או השמאלית של ה-2 התחתון צריכה להיות מלאה, ולכן (3) ל-2 האמצעי לא יכולים להיות קווים גם בצלע הימנית וגם בצלע התחתונה שלו (אחרת, שלושה קווים היו נפגשים בפינה הימנית-תחתונה שלו), ולכן (4) חייב להיות קו בצלע העליונה או השמאלית שלו, ולכן (5) הצלע העליונה והצלע השמאלית של ה-3 חייבות להיות מלאות. אפשר ליישם מחרוזת דומה של הסקת מסקנות בכל אלכסון של '2'-ים המסתיים ב-3.
שיטות פתרון > בדיוק 2 או 0 קווים בכל נקודה > אלכסונים של 3 ו-1

אם 1 ו-3 סמוכים באלכסון ושתי הצלעות החיצוניות של ה-1 מסומנות ב-X, אז שתי הצלעות החיצוניות של ה-3 צריכות להיות מלאות.
המקרה ההפוך נכון גם הוא: אם שתי הצלעות החיצוניות ל-3 מלאות, אזי ששתי הצלעות החיצוניות ל-1 צריכות להיות מסומנות ב-X.
שיטות פתרון > בדיוק 2 או 0 קווים בכל נקודה > חוק לתא עם 2

אם מסביב ל-2 יש צלע כלשהי המסומנת ב-X, אז קו המגיע לאחת משתי הפינות שאינן סמוכות לצלע עם ה-X לא יכול להתרחק בזווית ישרה מה-2, שהרי כך שני קווים מסביב ל-2 יהיו בלתי אפשריים, ויכול להיות מסומן ב-X. זאת אומרת שהקו המגיע ל-2 חייב להמשיך באחת משתי הצלעות של ה-2. לכן, הקו השני של ה-2 חייב להיות הצלע החופשייה היחיד, בסמוך לקו שסומן במקור ב-X, כך שאפשר למל אותו.
לעומת זאת, אם ל-2 יש קו בצלע אחת, וצלע סמוכה המסומנת ב-X, אז הקו השני צריך להיות באחת משתי הצלעות שנשארו, ולצאת מהפינה הנגדית. אם אחת משתי יציאות אלו מסומנות ב-X, אזי הוא צריך לצאת במסלול השני.
שיטות פתרון > בדיוק 2 או 0 קווים בכל נקודה > חוקים לתאים עם 1

אם קו מגיע לפינה של 1, ואם מתוך שלושת הכיוונים אליהם הקו יכול לפנות, הקו שאינו צלע של ה-1 מסומן ב-X, שתי הצלעות הסמוכות לפינה הנגדית של ה-1 יכולות להיות מסומנות ב-X גם הן.
כלל זה נכון גם להפך: אם קו מגיע לפינה של 1, ושתי הצלעות הסמוכות לפינה הנגדית של ה-1 מסומנות ב-X, אז מתוך שלושת הכיוונים אליהם הקו יכול לפנות, הקו שאינו צלע של ה-1 יכול להיות מסומן ב-X.
אם שני '1'-ים סמוכים באלכסון, אז מתוך שמונת הקטעים המקיפים את שני התאים הללו, או ארבעת הקטעים הפנימיים (החולקים נקודת קצה אחת - הנקודה שבין ה-'1'-ים) או ארבעת הקטעים החיצוניים צריכים להיות מסומנים ב-X. אם כן, אם שני קווים חיצוניים או פנימיים לאחד מהקווים מסומנים ב-X, שני הקטעים התואמים (הפנימיים או החיצוניים) של ה-1 השני צריכים להיות מסומנים ב-ס גם הם.
אם שני '1'-ים סמוכים לאורך קצה הטבלה, הקו שביניהם צריך להיות מסומן ב-X, מכיוון שלא יהיה לו לאן להמשיך מהקצה.
שיטות פתרון > מספר זוגי של קצוות באזור סגור

באזור סגור של הסריג (שממנו אין שום מעבר לקווים "לברוח"), לא יכול להיות מספר אי-זוגי של קצוות קטעים לא מחוברים, מאחר שכל קצוות הקטעים חייבים להיות מחוברים למשהו. לעיתים קרובות, כלל זה יפסול אפשרות אחת או יותר שהיו נראות סבירות לולא כלל זה.
שיטות פתרון > משפט עקומת ז'ורדן

בחידה קשה במיוחד, אפשר להשתמש במשפט עקומת ז'ורדן, שאומר כי כל עקומה פתוחה המתחילה ומסתיימת מחוץ לעקומה סגורה, חייבת לחצות את העקומה הסגורה מספר זוגי של פעמים. באופן פרטני יותר, זאת אומרת שבכל שורה בטבלה צריך להיות מספר זוגי של קווים אנכיים ובכל טור בטבלה צריך להיות מספר זוגי של קווים אופקיים. כאשר רק קו פוטנציאלי אחד בשתי הקבוצות הללו לא ידוע, אפשר לקבוע האם הוא חלק מן הלולאה על פי משפט זה.
שיטה פשוטה לשימוש במשפט זה היא להשחיר את השטחים החיצוניים והפנימיים. כאשר רואים שני תאים חיצוניים או שני תאים פנימיים סמוכים זה לזה, אפשר לדעת שלא עובר קו ביניהם. המקרה ההפוך נכון גם כן: אם ידוע שלא עובר קו בין שני תאים, אזי ששני התאים הללו יהיו באותו ה"צבע" (שניהם בפנים או ששניהם בחוץ). בדומה, אם תא חיצוני ותא פנימי סמוכים, חייב לעבור קו ביניהם.
היסטוריה

סלית'רלינק היא חידה מקורית של ניקולי. היא הופיעה לראשונה בכתב העת Puzzle Communication Nikoli גיליון מספר 26 (יוני 1989). העורך שילב שתי חידות שהופיעו שם. בהתחלה, בכל ריבוע היה מספר.
משחקי וידאו

משחקי וידאו של סלית'רלינק יצאו ל-נינטנדו DS, כאשר הדסון סופט שחררו את סדרת חידות חלק 5: סלית'רלינק  (Puzzle Series Vol. 5: Slitherlin) ביפן, בתאריך 16 בנובמבר 2006, ואגטק (Agetec) עם סלית'רלינק בהידור של ניקולי, Brain Buster Puzzle Pak, ששוחרר בצפון אמריקה, בתאריך 17 ביוני 2007.
ראו גם

רשימת החידות של ניקולי
הערות שוליים

↑  Puzzle - Brain Buster Puzzle Pak - Agetec, Inc
טבלת סלית'רלינק פתורה
סימון קשתות מסביב ל-2 בפינה
1 בפינה
3 בפינה
2 בפינה
3 סמוך ל-0
שני '3'-ים סמוכים
3 באלכסון ל-0
3 ליד קו
שני '3'-ים באלכסון
אלכסון של '3'-ים עם 2 ביניהם
סדרה של שניים או יותר '2'-ים הנפסקת על ידי שני קווים המצביעים לסדרה
אלכסון של '2'-ים המסתיים ב-3
אלכסון של 3 ו-1
מקרה נגדי לאלכסון של 3 ו-1
2 ליד קו
1 ליד קו
מקרה נגדי ל-1 ליד קו
'1'-ים סמוכים באלכסון
'1'-ים סמוכים באלכסון
רוסיה באירוויזיון

| --- | --- |

 מדינה:  רוסיה רוסיה
 רשת שידור:   הערוץ הראשון  רוסיה-1
 השתתפות ראשונה:  אירלנד דבלין, 1994
 זכיות:  סרביה בלגרד, 2008
 השתתפויות:  24
 היעדרויות:  8
 אירוח האירוויזיון:  רוסיה מוסקבה, 2009
 השתתפות אחרונה:  הולנד רוטרדם, 2021
יוליה סאביצ'בה באיסטנבול (2004)
סרברו בהלסינקי (2007)
דימה בילאן בבלגרד (2008)
אנסטסיה פריחודקו במוסקבה (2009)
פטר נאליץ' & חברים באוסלו (2010)
אלכסיי וורוביוב בדיסלדורף (2011)
דינה גריפובה במאלמה (2013)
האחיות טולמצ'בי בקופנהגן (2014)
פולינה גאגארינה בווינה (2015)
סרגיי לזרב בסטוקהולם (2016)
יוליה סמוילובה בליסבון (2018)
סרגיי לזרב בתל אביב-יפו (2019)
רוסיה השתתפה באירוויזיון כ-24 פעמים החל מהצטרפותה לתחרות ב-1994 וניצחה פעם אחת ב-2008 עם השיר "Believe" של דימה בילאן.
עם ניצחון אחד, פעמיים בהן הגיעה למקום השני וארבע פעמים בהן הגיעה למקום השלישי, רוסיה היא המדינה הכי מצליחה בתחרות בשנות ה-2000 בין התחרויות בשנים 2000-2009, כאשר אחריה נמצאת יוון, עם ניצחון אחד ושלוש פעמים בהן הגיעה למקום השלישי.
היסטוריה > הישגים

הופעתה הראשונה של רוסיה בתחרות התקיימה ב-1994 לאחר שרשות השידור הרוסית הצטרפה רשמית לאיגוד השידור האירופי. רוסיה נטלה חלק בתחרות כ-22 פעמים: מתוכן היא ניצחה פעם אחת ב-2008 עם השיר "Believe" של דימה בילאן, ונמצאת בטבלת הניצחונות של התחרות יחד עם אזרבייג'ן, אסטוניה, לטביה, פורטוגל, פינלנד, יוגוסלביה, טורקיה, מונקו, בלגיה, סרביה ויוון. רוסיה הגיעה למקום השני בתחרות 4 פעמים ב-2000 עם השיר "Solo", ב-2006 עם השיר "Never Let You Go", ב-2012 עם השיר "Party For Everybody" וב-2015 עם השיר "A Million Voices". רוסיה חולקת את התואר בצוותא עם אירלנד, צרפת, גרמניה וספרד שהגיעו למקום השני גם כן ארבע פעמים כל אחת. ארבע פעמים הגיעה רוסיה למקום השלישי ב-2003 עם השיר "Ne Ver Ne Boisia", ב-2007 עם השיר "Song # 1", ב-2016 עם השיר "You Are The Only One" וב-2019 עם השיר "Scream". רוסיה הגיעה פעם אחת למקום החמישי ב-2013 עם השיר "What If" ומעולם לא הגיעה למקום הרביעי בתחרות.
הישגים אלה העניקו לרוסיה את התואר המדינה המצליחה ביותר בשנות ה-2000 בין התחרויות בשנים 2000-2009, כאשר אחריה נמצאת יוון, עם ניצחון אחד ושלוש פעמים בהן הגיעה למקום השלישי. מהחלת שלב חצאי-הגמר ב-2004 רוסיה הצליחה לעלות לגמר התחרות משלב חצי-הגמר בכל פעם בה נטלה חלק בתחרות, יחד עם מדינות כמו אוקראינה, רומניה ואוסטרליה, חוץ מהתחרות ב-2018, בה כשלה רוסיה להעפיל לגמר משלב חצי-הגמר בפעם הראשונה בתולדותיה.
הישגה הגרוע ביותר של רוסיה בגמר התחרות הוא המקום השבע עשרה עם שבע עשרה נקודות אליו הגיעה ב-1995 עם השיר "Kolibelnaya dlya vulkana" של פיליפ קירקורוב, אולם רוסיה מעולם לא סיימה את גמר התחרות במקום האחרון ומעולם לא סיימה את גמר התחרות עם אפס נקודות.
היסטוריה > היעדרויות

רוסיה נעדרה מ-8 תחרויות האירוויזיון לאורך השנים:
היעדרותה הראשונה של רוסיה התרחשה ב-1996, כאשר נבע הדבר מריבוי המדינות שביקשו ליטול חלק בתחרות, דבר שחייב את איגוד השידור האירופי לסנן את המדינות שביקשו ליטול חלק בתחרות. שתי שיטות לסינון נקבעו לשם כך: סינון של השירים הפחות טובים ומניעה ממדינות שהישגיהן בשנים קודמות היו נמוכים כדי ליטול חלק בתחרות. ב-1996, נבחר אנדריי קוסינסקי כנציגה של רוסיה לתחרות שנערכה באותה השנה בנורווגיה, עם השיר "Ya eto ya". קוסינסקי לא הופיע לבסוף בתחרות האירוויזיון, כיוון שבאותה שנה הוחלט לערוך הצבעה מוקדמת של צוותי שיפוט מכל המדינות שנוטלות חלק על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. זאת, כתוצאה מהצורך לנפות את מספרן הגדל של המדינות שביקשו ליטול חלק בתחרות כאשר ב-1996 המספר הגיע ל-30 מדינות. ניפוי שיר לאחר שנבחר בתחרות מקומית, תוך השקעת משאבים בארגונה, גרמה אי-נחת בקרב רשתות השידור הלוקחות חלק באירוויזיון, ולפיכך שונתה המדיניות בשנים שלאחר מכן. כדי לפתור מחלוקות, החל משנת 2004 הונהגה שיטת חצאי-גמר.
היעדרותה השנייה של רוסיה התרחשה ב-1998, בשל פסילתה על ידי איגוד השידור האירופי עקב הישגים נמוכים בשנים שקדמו לתחרות. בתגובה, רשות השידור הרוסית סירבה לשדר את התחרות ולכן איגוד השידור האירופי אסר עליה ליטול חלק ב-1999, משום שעל פי חוקי התחרות מדינה אשר לא שידרה את התחרות בשנה מסוימת אינה רשאית ליטול חלק בתחרות בשנה שאחריה.
היעדרותה הרביעית של רוסיה התרחשה ב-2017, כאשר באותה שנה יוליה סמוילובה נבחרה על ידי VGTRK והערוץ הראשון כנציגתה של רוסיה עם השיר "Flame Is Burning". סמוילובה הייתה אמורה להופיע שלישית בחצי-הגמר השני של התחרות, אולם אוקראינה, מארחת התחרות, מנעה את הופעתה, בשל הופעה אחרת של הזמרת בחצי האי קרים ב-2014. כמו כן, שירות הביטחון האוקראיני אסר על סמוילובה להגיע לאוקראינה למשך שלוש שנים. באפריל, רשות השידור הרוסית הודיעה שרוסיה פורשת רשמית מהתחרות וכי סמוילובה תשמש כנציגתה של רוסיה ב-2018, לא משנה היכן תיערך התחרות.
בעקבות הפלישה הרוסית לאוקראינה, הודחה רוסיה מאירוויזיון 2022 ולא השתתפה באירוויזיון 2023 ולא השתתפה גם באירוויזיון 2024.
עד התחרות ב-1999, עם הפוגה קצרה, מדינות חויבו לשיר בשפה הרשמית של המדינה וב-1994, 1995 ו-1997 השירים אשר שלחה רוסיה לתחרות היו ברוסית. החל מביטול חוק השפה ב-1999, רוסיה שלחה בעיקר שירים באנגלית כאשר ברוסית היא שלחה שלושה שירים. מדי פעם רוסיה שלחה שירים בשפות נוספות שאינן אנגלית ורוסית, כך למשל השיר ב-2009 בוצע בחלקו באוקראינית והשיר ב-2012 בוצע בחלקו באודמורטית.
היסטוריה > הצבעות

בלארוס נוהגות להעניק מספר רב של נקודות בתחרות לרוסיה. ב-2004, 2005, 2006 (חצי-גמר וגמר), 2007, 2008, 2010 (חצי-גמר וגמר), 2012, 2014, 2015 (חצי-גמר וגמר) ו-2016 בלארוס העניקה לרוסיה את מספר הנקודות הגבוה ביותר. הדבר דומה למדינות רבות אשר יש להן קשרים כמו יוון וקפריסין, רומניה ומולדובה, שאר מדינות ברית המועצות לשעבר, המדינות הבלטיות והמדינות הנורדיות. באופן אירוני, בלארוס לא העניקה את מרב הנקודות שלה לרוסיה בתחרות שנערכה במוסקבה ב-2009. באותה שנה, בלארוס העניקה את מרב הנקודות שלה לנורווגיה והדבר נבע בשל העובדה כי נציגה של נורווגיה בתחרות, אלכסנדר ריבאק, הוא בלארוסי.